CELEX: 31990R1582
Language: el
Date: 1990-06-13 00:00:00
Title: Κανονισμός (ΕΟΚ) αριθ. 1582/90 της Επιτροπής της 13ης Ιουνίου 1990 για την τροποποίηση του κανονισμού (ΕΟΚ) αριθ. 3474/89 για τον καθορισμό για την περίοδο εμπορίας 1989/90 της μέγιστης ποσότητας ηλιανθέλαιου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος

Avis juridique important

|

31990R1582

Κανονισμός (ΕΟΚ) αριθ. 1582/90 της Επιτροπής της 13ης Ιουνίου 1990 για την τροποποίηση του κανονισμού (ΕΟΚ) αριθ. 3474/89 για τον καθορισμό για την περίοδο εμπορίας 1989/90 της μέγιστης ποσότητας ηλιανθέλαιου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος  

Επίσημη Εφημερίδα αριθ. L 150 της 14/06/1990 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 1582/90 ΤΗΣ ΕΠΙΤΡΟΠΗΣ  της 13ης Ιουνίου 1990  για την τροποποίηση του κανονισμού (ΕΟΚ) αριθ. 3474/89 για τον καθορισμό για την περίοδο εμπορίας 1989/90 της μέγιστης ποσότητας ηλιανθέλαιου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 387/90 (2), και ιδίως το άρθρο 16,  Εκτιμώντας:  ότι, ο κανονισμός (ΕΟΚ) αριθ. 3474/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 581/90 (4), καθόρισε, ιδίως, την ποσότητα των ηλιανθόσπορων που μπορούν να επωφεληθούν της αντισταθμιστικής ενισχύσης·  ότι, λαμβανομένου υπόψη του θετικού υπολοίπου που εμφαίνεται στο προσωρινό ισοζύγιο του ηλιανθέλαιου για την περίοδο εμπορίας 1989/90, πρέπει να αυξηθεί η ποσότητα των ηλιανθόσπορων που μπορούν να επωφεληθούν της αντισταθμιστικής ενίσχυσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 τρίτη περίπτωση του κανονισμού (ΕΟΚ) αριθ. 3474/86, ο αριθμός «115.000» αντικαθίσταται από τον αριθμό « 152.000».  Άρθρο 2  Η αίτηση που προβλέπεται στο άρθρο 13 του κανονισμού (ΕΟΚ) αριθ. 1183/86 μπορεί να υποβληθεί από την έβδομη ημέρα μετά τη δημοσίευση του παρόντος κανονισμού στην Επίσημη Εφημερίδα των Ευρωπαϊκών Κοινοτήτων.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 42 της 16. 2. 1990, σ. 8.  (3) ΕΕ αριθ. L 337 της 21. 11. 1989, σ. 19.  (4) ΕΕ αριθ. L 59 της 8. 3. 1990, σ. 30.